
 DR 30.6.2011 

 

14 

Dato' Mahfuz bin Haji Omar [Pokok Sena]: Jadi kita telah berjaya masuk dalam 
rumah Yang Berhormat Pontian.   

Tuan Yang di-Pertua: Dua minit lagi Yang Berhormat Pokok Sena.   

Dato' Mahfuz bin Haji Omar [Pokok Sena]: Jadi adik ipar dia kirim salam kepada 
dia, namanya Mazlan. Saya pun seronok, orang PAS ini boleh masuk ambil.   

Tuan Yang di-Pertua: Yang Berhormat Pokok Sena, seminit lagi.   

Dato' Mahfuz bin Haji  Omar [Pokok Sena]: Lepas ini kita ambil anak dia pula.   

Tuan Yang di-Pertua: Seminit lagi.   

Dato' Mahfuz bin Haji Omar [Pokok Sena]: Ya... [Ketawa] Selepas ini kita target 
ambil anak dia pulalah.   

Baik terima kasih Tuan Yang di-Pertua, dalam isu perbahasan kepada pindaan 
undang-undang Akta Lembaga Pembangunan Industri. Saya bersetuju bahawa kita hendak 
pastikan supaya industri pembinaan kita ini seperti yang disebut oleh Yang Berhormat 
Menteri dalam pembentangan semalam dapat ditingkatkan dari sudut kualitinya termasuk 
dalam konteks untuk memperkasakan CIDB, pembangunan modal insan dalam konteks 
mempertingkatkan dari segi mutu bahan binaan dan pengurusan tapak binaan dan 
sebagainya. Ini suatu langkah yang sangat diperlukan untuk memastikan bahawa industri 
pembinaan dalam negara kita ini dapat dibaiki dari semasa ke semasa. Akan tetapi bagi 
saya bahawa dalam konteks ini sudah tentulah bahawa pelanggan kita yang akan diberikan 
keutamaan adalah kontraktor itu sendiri.  Akan tetapi dalam urusan ini, bagi saya bahawa ia 
tidak cukup kepada hendak mempertingkatkan industri pembinaan kita ini hanya kepada 
pindaan-pindaan ini, untuk mempertingkatkan bahan binaan dari segi kontraktornya mesti 
kontraktor yang bagus dan sebagainya, tidak cukup setakat itu.   

Akan tetapi kalau kita masih lagi dalam pengurusan projek itu sendiri, soal-soal 
pengurusan projek, pemberian projek, ini yang tidak menjadikan, tidak mengundang kepada 
kontraktor itu sendiri akan ada suatu integriti yang tinggi apabila dilihat kepada proses 
pengurusan projek itu tidak dilihat mempunyai integriti yang tinggi. Jadi bagaimana kita 
hendak mempertingkatkan dari sudut daya saing kerana antara saya lihat dalam website 
CIDB itu sendiri ialah kenyataan misi untuk meningkatkan daya saing industri pembinaan 
negara kita. Jadi bagaimana kalau kita hendak mempertingkatkan daya saing itu kalau 
dalam pengurusan pemberian projek itu tidak dapat dilihat suatu integriti yang sangat tinggi. 
Jadi ini yang menyebabkan mengundang kepada kualiti kontraktor-kontraktor kita itu sangat 
tidak baik untuk memastikan industri pembinaan kita itu berada pada satu tingkat yang 
memuaskan.   

Saya tunjuk contoh pengurusan projek Istana Negara Tuan Yang di-Pertua, yang 
mungkin sudah hampir siap. Di waktu awal pemberian projek tersebut kepada syarikat 
kontraktor, saya telah difahamkan sudah beberapa kali saya bangun sebelum ini saya 
katakan bahawa kontraktor tersebut tidak berdaftar dengan PKK pada waktu projek itu 
diluluskan. Kontraktor itu tidak mempunyai lesen Kelas ‘A’. Jadi dia diberikan kontrak untuk 
membina satu projek yang sangat berharga dan projek yang ada kaitan dengan institusi 
yang sangat tinggi dalam negara kita. Bukan dia diberikan kontrak untuk membina reban 
ayam ataupun lau ayam tetapi dia diberikan kontrak untuk membina satu tempat kediaman 
golongan yang tertinggi dalam negara kita.  

Jadi ini saya katakan yang menyebabkan kita tidak dapat melihat bahawa kualiti 
akan menjadi daya saing tetapi dilihat hubungan dengan pihak-pihak tertentu itulah yang 
akan menjadi daya saing sebenarnya dalam proses pemberian ataupun perolehan satu-
satu projek itu.   

Jadi bagi saya bahawa ini merupakan satu hal yang perlu dilihat dengan jelas 
bahawa bukan sahaja di peringkat CIDB. Saya tahu bahawa CIDB sudah tentu bahawa 
hendakkan supaya industri pembinaan dapat ditingkatkan tetapi dia sangat contradict 
apabila pengurusan projek yang terletak kepada kementerian itu sendiri tidak dapat 
diuruskan secara yang baik.  



14. Dato' Mahfuz bin Haji Omar [Pokok Sena]: Jadi kita telah berjaya masuk dalam rumah Yang Berhormat Pontian. Tuan Yang di-Pertua: Dua minit lagi Yang Berhormat Pokok Sena. Dato' Mahfuz bin Haji Omar [Pokok Sena]: Jadi adik ipar dia kirim salam kepada dia, namanya Mazlan. Saya pun seronok, orang PAS ini boleh masuk ambil. Tuan Yang di-Pertua: Yang Berhormat Pokok Sena, seminit lagi. Dato' Mahfuz bin Haji Omar [Pokok Sena]: Lepas ini kita ambil anak dia pula. Tuan Yang di-Pertua: Seminit lagi. Dato' Mahfuz bin Haji Omar [Pokok Sena]: Ya... [Ketawa] Selepas ini kita target ambil anak dia pulalah. Baik terima kasih Tuan Yang di-Pertua, dalam isu perbahasan kepada pindaan undang-undang Akta Lembaga Pembangunan Industri. Saya bersetuju bahawa kita hendak pastikan supaya industri pembinaan kita ini seperti yang disebut oleh Yang Berhormat Menteri dalam pembentangan semalam dapat ditingkatkan dari sudut kualitinya termasuk dalam konteks untuk memperkasakan CIDB, pembangunan modal insan dalam konteks mempertingkatkan dari segi mutu bahan binaan dan pengurusan tapak binaan dan sebagainya. Ini suatu langkah yang sangat diperlukan untuk memastikan bahawa industri pembinaan dalam negara kita ini dapat dibaiki dari semasa ke semasa. Akan tetapi bagi saya bahawa dalam konteks ini sudah tentulah bahawa pelanggan kita yang akan diberikan keutamaan adalah kontraktor itu sendiri. Akan tetapi dalam urusan ini, bagi saya bahawa ia tidak cukup kepada hendak mempertingkatkan industri pembinaan kita ini hanya kepada pindaan-pindaan ini, untuk mempertingkatkan bahan binaan dari segi kontraktornya mesti kontraktor yang bagus dan sebagainya, tidak cukup setakat itu. Akan tetapi kalau kita masih lagi dalam pengurusan projek itu sendiri, soal-soal pengurusan projek, pemberian projek, ini yang tidak menjadikan, tidak mengundang kepada kontraktor itu sendiri akan ada suatu integriti yang tinggi apabila dilihat kepada proses pengurusan projek itu tidak dilihat mempunyai integriti yang tinggi. Jadi bagaimana kita hendak mempertingkatkan dari sudut daya saing kerana antara saya lihat dalam website CIDB itu sendiri ialah kenyataan misi untuk meningkatkan daya saing industri pembinaan negara kita. Jadi bagaimana kalau kita hendak mempertingkatkan daya saing itu kalau dalam pengurusan pemberian projek itu tidak dapat dilihat suatu integriti yang sangat tinggi. Jadi ini yang menyebabkan mengundang kepada kualiti kontraktor-kontraktor kita itu sangat tidak baik untuk memastikan industri pembinaan kita itu berada pada satu tingkat yang memuaskan. Saya tunjuk contoh pengurusan projek Istana Negara Tuan Yang di-Pertua, yang mungkin sudah hampir siap. Di waktu awal pemberian projek tersebut kepada syarikat kontraktor, saya telah difahamkan sudah beberapa kali saya bangun sebelum ini saya katakan bahawa kontraktor tersebut tidak berdaftar dengan PKK pada waktu projek itu diluluskan. Kontraktor itu tidak mempunyai lesen Kelas 'A'. Jadi dia diberikan kontrak untuk membina satu projek yang sangat berharga dan projek yang ada kaitan dengan institusi yang sangat tinggi dalam negara kita. Bukan dia diberikan kontrak untuk membina reban ayam ataupun lau ayam tetapi dia diberikan kontrak untuk membina satu tempat kediaman golongan yang tertinggi dalam negara kita. Jadi ini saya katakan yang menyebabkan kita tidak dapat melihat bahawa kualiti akan menjadi daya saing tetapi dilihat hubungan dengan pihak-pihak tertentu itulah yang akan menjadi daya saing sebenarnya dalam proses pemberian ataupun perolehan satu- satu projek itu. Jadi bagi saya bahawa ini merupakan satu hal yang perlu dilihat dengan jelas bahawa bukan sahaja di peringkat CIDB. Saya tahu bahawa CIDB sudah tentu bahawa hendakkan supaya industri pembinaan dapat ditingkatkan tetapi dia sangat contradict apabila pengurusan projek yang terletak kepada kementerian itu sendiri tidak dapat diuruskan secara yang baik.